Source: https://www.zakonypreludi.sk/zz/1979-106
Timestamp: 2019-10-14 17:58:36+00:00

Document:
106/1979 Zb. Nariadenie vlády Československej socialistickej republiky, ktorým sa zvyšujú hranice príjmov prípust... | Aktuálne znenie
106/1979 Zb.
Nariadenie vlády č. 106/1979 Zb.Nariadenie vlády Československej socialistickej republiky, ktorým sa zvyšujú hranice príjmov prípustné pre poskytovanie niektorých sociálnych dávok na deti
Platnosť od 24.09.1979 do31.12.2003
Účinnosť od 01.10.1979 do31.12.2003
Aktuálne znenie 01.10.1979 - 31.12.2003
zo 6. septembra 1979,
ktorým sa zvyšujú hranice príjmov prípustné pre poskytovanie niektorých sociálnych dávok na deti
Vláda Československej socialistickej republiky nariaďuje podľa § 35 zákona č. 88/1968 Zb. o predĺžení materskej dovolenky, o dávkach v materstve a o prídavkoch na deti z nemocenského poistenia, § 142a zákona č. 103/1964 Zb. o zabezpečení družstevných roľníkov v chorobe a o zabezpečení matky a dieťaťa v znení neskorších predpisov, § 168 zákona č. 121/1975 Zb. o sociálnom zabezpečení a § 21 zákona č. 50/1973 Zb. o pestúnskej starostlivosti:
Suma najvyššej prípustnej hranice vlastného hrubého príjmu pre nárok na prídavky na deti,1) sirotský dôchodok a výchovné2) a príspevok na úhradu potrieb dieťaťa v pestúnskej starostlivosti3) sa zvyšuje zo 620 Kčs mesačne na 780 Kčs mesačne.
Dávky uvedené v § 1 sa vyplatia za mesiac august a september 1979, ak vlastný hrubý príjem rozhodný pre nárok na tieto dávky neprevýšil sumu 780 Kčs mesačne a ostatné podmienky nároku na tieto dávky boli splnené.
Toto nariadenie nadobúda účinnosť 1. októbrom 1979.
1) § 18 ods. 2 a § 33 ods. 2 zákona č. 88/1968 Zb. o predĺžení materskej dovolenky, o dávkach v materstve a o prídavkoch na deti z nemocenského poistenia v znení zákona č. 99/1972 Zb.,§ 31 ods. 2 zákona č. 103/1964 Zb. o zabezpečení družstevných roľníkov v chorobe a o zabezpečení matky a dieťaťa v znení neskorších predpisov (úplné znenie č. 51/1976 Zb.).
2) § 40 ods. 4 a § 46 ods. 5 zákona č. 121/1975 Zb. o sociálnom zabezpečení.
3) § 5 ods. 5 zákona č. 50/1973 Zb. o pestúnskej starostlivosti.

References: § 35
 § 142
 § 168
 § 21
 § 1
 § 18
 § 33
 § 40
 § 46
 § 5